Cúpula de la Roca

La cúpula de la Roca (n'árabe,قبة الصخرة Qubbat aṣ-Ṣaẖra) ye un templu islámicu asitiáu en Xerusalén, nel centru del monte del Templu. Foi construyíu ente los años 687 y 691 pol novenu califa, Abd al-Malik. Ensin cambeos esenciales mientres más de trelce sieglos, ye unu de los llugares más representativos de la ciudá.

Los musulmanes creen que la roca que s'atopa nel centru de la cúpula ye'l puntu dende'l que Mahoma xubió de manera milagrosa al cielu p'axuntase con Dios, acompañáu pol ánxel Gabriel (Layla al-Miraj). Ye un llugar sagráu pa los musulmanes.

Los xudíos, que la denomen Kipat Hasel (כיפת הסלע), afirmen qu'esti llugar foi onde Abraham (Ibrahim) tuvo a piques de sacrificar al so fíu Isaac por orde d'Elohim. Ye tamién el llugar au Jacob vio la escalera escontra'l cielu, y au s'atopaba'l templu de Xerusalén. Otres tradiciones xudíes dicen que ye'l puntu au se punxo la primer piedra pa construyir el mundu. L'islam recueye tamién la tradición del sacrificiu d'Abraham, magar que nesta tradición el fíu nun yera Isaac, sinón el primoxénitu, Ismael.

 Referencies 

 Enllaces esternos 

 Cúpula de la Roca  Imaxe virtual con AutoCAD (1995).
 Cúpula de la Roca Imaxe de l'interior.

Categoría:Edificios d'Israel
Categoría:Mezquites de Palestina
Categoría:Xerusalén